# Regles de les finestres

## Arranjament específic de la finestra: Inici ràpid

Aquí podreu personalitzar les opcions de finestra específicament sols per a algunes finestres.

Si us plau, cal tenir en compte que la configuració d'aquest mòdul no tindrà efecte si no utilitzeu el &kwin;, el gestor de finestres natiu del &kde;. Si utilitzeu un gestor de finestres diferent, si us plau, consulteu la seva documentació per a personalitzar el comportament de les finestres.

Moltes de les opcions que podeu configurar des d'aquí són aquelles de caràcter global en el mòdul Comportament de les finestres a &systemsettings;, de tota manera algunes es troben més detallades.

Tot plegat compren la geometria, posició, així com si una finestra hauria de restar a sobre o a sota de les altres, prevenció de robatori de focus, i opcions de translucidesa.

Podeu accedir a aquest mòdul de dues maneres: des de la barra de títol de l'aplicació que desitgeu configurar o des de &systemsettings;. Si comenceu des de &systemsettings; podeu utilitzar el botó Nou... per a crear un nou perfil de finestra, i el botó Detecta les propietats de la finestra per a omplir parcialment al diàleg resultant la informació requerida per l'aplicació que desitgeu configurar.

També podeu utilitzar en qualsevol moment els botons Modifica... o Suprimeix sobre qualsevol dels perfils d'opcions desats, i tornar a ordenar la llista. El fet de tornar a ordenar la llista utilitzant els botons Mou amunt i Mou avall no té cap efecte quant a com seran aplicats.

## Resum

El &kwin; permet a l'usuari final definir regles per s alterar els atributs de finestra d'una aplicació.

Per exemple, quan s'inicia una aplicació, podeu obligar-la a executar-se sempre a l'Escriptori virtual 2. O un defecte en una aplicació pot ser l'alternativa per a forçar la finestra sobre les altres.

Es proporcionen exemples pas a pas juntament amb informació detallada sobre com utilitzar l'Editor de regles del &kwin; per a especificar la Coincidència de la finestra i els Atributs de la finestra.

## Exemples i solucions d'aplicació

Per a veure què és possible, es proporcionen exemples detallats que també es poden utilitzar per a modelar les vostres pròpies regles.

Hi ha una pàgina especial dedicada a abordar les Solucions d'aplicació.

## Editor de regles del KWin

### Invocar l'editor de regles del KWin

Hi ha diverses maneres d'invocar l'editor de regles del &kwin;. A continuació n'hi ha dues:

- Feu clic dret a la barra de títol de qualsevol finestra, escolliu Més accions Arranjament del gestor de finestres... i a la finestra Configura, seleccioneu Regles de les finestres o

- Arranjament del sistema Comportament de les finestres Regles de les finestres

La finestra principal s'utilitza per:

- Afectar les regles amb els botons Nou..., Modifica... i Suprimeix.

- Compartir les regles amb els altres amb Importa i Exporta.

- Garantir l'avaluació de la regla desitjada utilitzant Mou amunt i Mou avall.

#### Avaluar una regla

Quan s'inicia una aplicació (o es modifiquen les regles), &kwin; avalua les regles a la llista de dalt cap a baix. Per a totes les regles que coincideixin amb una finestra, aplica el conjunt col·lectiu d'atributs a la finestra i després mostra la finestra.

Si dos o més regles de coincidència habiliten el mateix atribut, s'utilitzarà el valor de la primera regla a la llista.

Podeu ajustar les finestres filles de l'aplicació col·locant primer les regles més restrictives. Vegeu l'exemple Finestra de Kopete i xat del Kopete.

### Editor de regles

L'editor es compon de quatre pestanyes:

1. Coincidència de la finestra

2. Mida i posició

3. Organització i accés

4. Aparença i esmenes

Com el seu nom indica, Coincidència de la finestra s'utilitza per a especificar els criteris perquè coincideixin amb una o més finestres. Les altres tres pestanyes s'utilitzen per a modificar els atributs de les finestres coincidents.

Els plafons també es poden veure afectats.

#### Coincidència de la finestra

Cada regla de finestra té un criteri de Coincidència de finestra especificat per l'usuari. &kwin; utilitza els criteris per a determinar si la regla és aplicable a una aplicació.

#### Atributs de la finestra

Juntament amb els criteris de coincidència de la finestra, cada regla de la finestra té un conjunt d'Atributs de la finestra. Els atributs substituiran la configuració de l'aplicació corresponent i s'aplicaran abans que &kwin; mostri la finestra.

## Coincidència de la finestra

La pestanya Coincidència de la finestra s'utilitza per a especificar els criteris utilitzats pel &kwin; per a avaluar si la regla és aplicable a una certa finestra.

Zero (coincideix amb qualsevol finestra) o a més a més podeu especificar el següent:

- Classe de finestra (aplicació): coincideix amb la classe.

  - Coincideix amb classe de finestra completa: inclou la coincidència de la classe secundària.

- Funció de la finestra: restringeix la coincidència a la funció de la finestra (&pex;, una finestra principal, una finestra de xat, &etc;)

- Tipus de finestra: restringeix la coincidència al tipus de finestra: Finestra normal, Finestra de diàleg, &etc;

- Títol de la finestra: restringeix la coincidència al títol de la finestra.

- Màquina (nom de remot): restringeix la coincidència al nom del remot associat amb la finestra.

Si bé és possible introduir manualment la informació anterior, el mètode preferit és utilitzar el botó Detecta les propietats de la finestra.

Per a cada camp, es poden aplicar els següents operadors contra el valor del camp:

- Sense importància: ignora el camp.

- Coincidència exacta

- Coincidència parcial

Tant la Coincidència exacta com la Coincidència parcial implementen la coincidència sense distingir majúscules i minúscules. Per exemple, AB coincideix amb la cadena AB, ab, Ab i aB.

- Expressió regular: S'apliquen les expressions regulars de &Qt;. Vegeu pattern matching using regular expressions.

### Detectar les propietats de les finestres

La funció Detecta les propietats de la finestra simplifica el procés d'introducció dels criteris de coincidència.

1. Per a l'aplicació que voleu crear una regla, inicieu l'aplicació.

2. A continuació, a la pestanya Coincidència de la finestra, establiu el nombre de segons de retard abans que la funció Detecta les propietats de la finestra comenci. De manera predeterminada, és de zero segons.

3. Feu clic sobre Detecta les propietats de la finestra i

4. Quan el cursor del ratolí es converteixi en una creueta, situeu-lo dins de la finestra de l'aplicació (no a la barra de títol) i feu clic esquerre.

5. Es presentarà una nova finestra amb la informació sobre la finestra seleccionada. Seleccioneu els camps desitjats:

   - Nom de classe secundària: algunes aplicacions tenen un nom de classe secundària. Aquest valor es pot utilitzar per a restringir finestres per aquest valor.

   - Funció de la finestra

   - Tipus de finestra

   - Títol de la finestra

Feu clic al botó D'acord per a omplir els criteris a Coincidència de finestra.

Utilitzant una combinació de la informació, es pot aplicar una regla a tota l'aplicació (per Classe) o a un Tipus de finestra específic dins de la Classe. Per exemple, una Barra d'eines.

## Atributs de la finestra

Els atributs que es poden establir s'agrupen segons la seva funció en tres pestanyes:

1. Mida i posició

2. Organització i accés

3. Aparença i esmenes

Cada atribut té un conjunt de paràmetres que determinen la seva disposició.

### Paràmetres

Cada atribut, mínimament, accepta un dels següents paràmetres. De manera addicional, els arguments específics de l'atribut són llistats amb cada definició de l'atribut.

No afecta

- Assegura que una regla posterior, que coincideixi amb la finestra, no afectarà l'atribut.

Aplica inicialment

- Inicia la finestra amb l'atribut i deixa que sigui canviat en temps d'execució.

Recorda

- Utilitza el valor de l'atribut tal com es defineix a la regla i si es canvia en temps d'execució, desarà i utilitzarà el nou valor al seu lloc.

Força

- El valor no es podrà canviar en temps d'execució.

Aplica ara, Força temporalment

- Aplica/Força l'opció un cop i desfà l'atribut. La diferència entre els dos és en temps d'execució, Aplica ara permet que l'atribut sigui canviat i Força temporalment prohibeix que sigui alterat fins que se surti de totes les finestres afectades.

Per a Aplica ara, si la regla no té altres atributs establerts, la regla se suprimeix després de l'avaluació, mentre que Força temporalment, la regla se suprimirà després que se surti de l'última finestra afectada.

### Atributs

El botó Detecta les propietats de la finestra omplirà els valors específics dels atributs. Per a més informació, vegeu Coincidència de la finestra. Per exemple, els valors d'alçada i amplada de l'atribut de Mida són establerts a l'alçada i amplada detectades a la finestra.

Els arguments Sí/No s'utilitzen per a activar o desactivar els atributs. Ser indulgents amb la gramàtica, ens ajudarà a comprendre com serà processada una opció. Per exemple, quan l'atribut Ignora la barra de tasques s'estableix a No es fa que no s'ignori la barra de tasques. En altres paraules, mostra la finestra a la barra de tasques.

#### Mida i posició

Posició

- Posiciona des de la part superior esquerra de la finestra a les coordenades x,y especificades.

L'origen del &kwin;, (0,0), és la part superior esquerra de l'escriptori.

Mida

- L'amplada i alçada de la finestra.

Maximitzada horitzontalment, Maximitzada verticalment

- Aquests atributs s'utilitzen per a canviar el màxim horitzontal/mínim horitzontal de la finestra.

Escriptori, Activitat, Pantalla

- Situa la finestra sobre l'Escriptori (virtual), Activitat o Pantalla especificada. Utilitzeu Tots els escriptoris per a situar la finestra a tots els Escriptoris virtuals.

Pantalla completa, Minimitzada, Plegada

- Activa o desactiva els atributs de la finestra per a pantalla completa, minimitzar i plegar. Per exemple, una finestra es pot minimitzar a l'inici o iniciar-se minimitzada, es pot o no forçar.

L'atribut «maximitzada» s'emula mitjançant l'ús de Maximitzada horitzontalment i Maximitzada verticalment o Emplaçament inicial amb l'argument Maximitzada.

Emplaçament inicial

- Substitueix l'estratègia de l'emplaçament global de la finestra amb un dels següents:

  - Omissió: utilitza l'estratègia d'emplaçament global de la finestra.

  - Sense emplaçament: a la part superior esquerra.

  - Superposició mínima: al lloc on no hi hagi altres finestres.

  - Maximitzada: inicia la finestra maximitzada.

  - Centrada: la centra a l'escriptori.

  - Aleatòria

  - A la cantonada superior esquerra

  - Sota el ratolí

  - A la finestra principal: restringeix l'emplaçament d'una finestra filla als límits de la finestra pare.

Ignora la geometria demanada

- Alterna la possibilitat d'acceptar o ignorar la geometria de posició sol·licitada per la finestra. Per a evitar conflictes entre l'estratègia de l'emplaçament predeterminat i la sol·licitud de la finestra, l'estratègia d'emplaçament serà ignorada quan s'accepti la sol·licitud de la finestra.

Mida mínima, Mida màxima

- La mida mínima i màxima permesa per la finestra.

Obeeix les restriccions de geometria

- Alterna la possibilitat de complir amb relació d'aspecte sol·licitada per la finestra o per a incrementar la base. Per a entendre aquest atribut, es requereix alguna ambientació. En poques paraules, les finestres han de demanar al gestor de finestres, un increment de la base: el nombre mínim de píxels alçada X amplada per a demanar el canvi de mida. Típicament, és 1x1. Tot i que, altres finestres, per exemple, els emuladors de terminal o els editors, utilitzen una lletra fixa i demanen l'increment de la seva base en funció de la mida d'un caràcter.

#### Organització i accés

Mantén al damunt/per sota

- Alterna si es vol mantenir la finestra al damunt o per sota de totes les altres.

Agrupa automàticament com a idèntiques

- Alterna l'agrupació (coneguda comunament com per pestanyes -tabbing-) de les finestres.

Agrupa automàticament en primer pla

- Alterna si fer la finestra activa quan sigui afegida a l'agrupament automàtic actual.

Agrupa automàticament per ID

- Crea un grup a través d'un ID definit per l'usuari. Més d'una regla pot compartir el mateix ID per a permetre que s'agrupin finestres aparentment no relacionades.

Ignora la barra de tasques

- Alterna si es vol mostrar la finestra a la barra de tasques.

Ignora el paginador

- Alterna si es vol mostrar la finestra al paginador.

Ignora el commutador

- Alterna si es vol mostrar la finestra a la llista ALT+TAB.

Drecera

- Assigna una drecera a la finestra. Quan es fa clic a Edita..., es presenten instruccions addicionals.

#### Aparença i esmenes

Sense barra de títol ni marc

- Alterna si es vol mostrar la barra de títol i el marc al voltant de la finestra.

Esquema de color de la barra de títol

- Escolliu un esquema de color per a la barra de títol de la finestra.

Opacitat activa/inactiva

- Quan la finestra està activa/inactiva, estableix la seva opacitat al percentatge especificat.

Opacitat activa/inactiva només es pot veure afectada quan està activat Efectes d'escriptori.

Prevenció de robatori de focus

- Quan una finestra requereix el focus, controla sobre una escala (des de Sense a Extrema) si accepta la sol·licitud i el lloc al damunt de totes les altres finestres, o ignora la seva sol·licitud (potencialment deixa la finestra al darrere de les altres):

  - Sense: Sempre concedeix el focus a la finestra.

  - Baixa

  - Normal

  - Alta

  - Extrema: La sol·licitud de focus de la finestra és denegada. Només es concedirà el focus de forma explícita demanant-ho mitjançant el ratolí.

Vegeu Accepta el focus, per a crear una finestra de només lectura -no acceptarà cap entrada del teclat-.

Accepta el focus

- Alterna si la finestra admetrà l'entrada del teclat. Fa la finestra de només lectura.

Ignora les dreceres globals

- Alterna si es volen ignorar les dreceres globals (com es defineix a Arranjament del sistema Dreceres i gestos Dreceres globals o executant `kcmshell6 keys` al konsole) mentre la finestra està activa.

Es pot tancar

- Alterna si es vol mostrar el botó Tanca a la barra de títol.

Una finestra de terminal encara pot ser tancada per l'usuari final, però finalitzant la sessió del shell, tot i que utilitzant Accepta el focus en desactivar l'entrada del teclat es farà que sigui més difícil tancar la finestra.

Tipus de finestra

- Canvia la finestra a un altre tipus i hereta les característiques d'aquesta finestra:

  - Finestra normal

  - Finestra de diàleg

  - Finestra d'utilitat

  - Acoblador (plafó)

  - Barra d'eines

  - Menú separable

  - Pantalla de presentació

  - Escriptori

  - Barra de menús autònoma

  - Visualització en pantalla

Utilitzar amb compte, ja que es poden introduir resultats no desitjats. Per exemple, una Pantalla de presentació serà tancada automàticament per &kwin; quan es faci clic.

Bloqueja la composició

- Alterna la possibilitat de desactivar la composició mentre la finestra existeix. Si està activada la composició i la regla especifica desactiva la composició, mentre no existeixi cap finestra coincident, la composició romandrà desactivada. La composició es tornarà a activar quan se surti de l'última finestra coincident.

## Exemples

El primer exemple detalla tots els passos necessaris per a crear les regles. Per tal de mantenir aquesta pàgina en una grandària manejable, els exemples posteriors només llisten els passos específics per a l'exemple.

L'atribut Paginador es refereix al Gestor de l'escriptori virtual:

### Situar una finestra a un escriptori i establir uns altres atributs

Situeu &akregator; a l'Escriptori virtual 2. De manera addicional, inicieu l'aplicació amb una mida i posició preferida. Per a cada atribut, utilitzeu el paràmetre Aplica inicialment de manera que es pugui substituir en temps d'execució.

La regla del &kwin; es crea de la manera següent:

1. Inicieu &akregator; sobre l'escriptori dos, la mida i la posició es poden adaptar:

2. Feu clic dret a la barra de títol i seleccioneu Més accions Arranjament del gestor de finestres...:

3. Seleccioneu Regles de les finestres a la columna esquerra i feu clic a Nou...:

4. Es mostrarà la finestra Edita els valors específics de finestra. Coincidència de la finestra és la pestanya predeterminada:

5. Feu clic a Detecta les propietats de la finestra amb 0 s de retard el cursor es convertirà immediatament en una creueta. Feu clic a (qualsevol lloc) dins de la finestra de l'&akregator; (però no la barra de títol). Es presentaran els criteris de finestra. Només coincidiran per nom de la classe principal deixant les caselles de selecció sense marcar -per a obtenir més informació, vegeu Coincidència de la finestra-:

6. En fer clic a D'acord la finestra anterior serà omplerta amb els resultats a la pestanya Coincidència de la finestra. Introduïu un text significatiu al camp Descripció (el qual es mostra a la finestra de Regles de les finestres):

7. Activar els atributs de la finestra: Posició, Mida i Escriptori. Els valors inicials són establerts per Detecta les propietats de la finestra i es poden substituir:

8. En fer clic a D'acord a la finestra anterior tornareu a la finestra Regles de les finestres. Es llistarà la nova regla amb la seva descripció:

9. Feu clic a D'acord per a tancar la finestra.

10. Fet.

### Aplicar en tots els escriptoris i manejar únicament una finestra filla

Excepte per a les finestres de conversa, es mostra el &kopete; i les seves finestres filles en tots els escriptoris, per sobre de la safata del sistema i el paginador. Per a les finestres de conversa filles, es tracten com la finestra pare, desaran la presentació a la safata del sistema.

Per a cada atribut, utilitzeu el paràmetre Força perquè no es pugui substituir.

Per a dur a terme tot l'anterior, s'han de crear dues regles:

1. Una regla per a Xat del Kopete i

2. Una regla per al &kopete;

Els criteris de coincidència de la regla per a Xat del Kopete, són més restrictius que la regla per a Kopete, ja que han de coincidir amb una regla específica de la finestra: la finestra de xat. A causa del processament de l'avaluació de la regla, la regla Xat del Kopete, ha de precedir la regla del &kopete; a la llista de regles de les finestres per al Kopete.

#### Regla del «Xat del Kopete»

Suposant que hi ha oberta una finestra de Xat del Kopete:

1. Utilitzeu Detecta les propietats de la finestra i seleccioneu la finestra Xat del Kopete. Marqueu la casella Funció de la finestra per a restringir els criteris a les finestres de xat -per a obtenir més informació, vegeu Coincidència de la finestra-:

2. En fer clic a D'acord a la finestra anterior s'ompliran els resultats a la pestanya Coincidència de la finestra. Introduïu un text significatiu a la casella Descripció:

3. Activeu els atributs següents:

4. Feu clic per a completar la introducció de la regla.

L'atribut Ignora la barra de tasques s'estableix a No per a mostrar la finestra a la barra de tasques, el qual es tradueix a: no, no ignoris la barra de tasques .

#### Regla del «Kopete»

Suposant que el &kopete; està obert:

1. Utilitzeu Detecta les propietats de la finestra i seleccioneu la finestra del &kopete;. Perquè només coincideixi per nom de la classe principal deixeu les caselles de selecció sense marcar -per a obtenir més informació, vegeu Coincidència de finestra-:

2. En fer clic a D'acord a la finestra anterior s'ompliran els resultats a la pestanya Coincidència de la finestra. Introduïu un text significatiu a la casella Descripció:

3. Activeu els atributs següents:

4. Feu clic per a completar la introducció de la regla.

#### Llista de regles de les finestres del Kopete

Tal com s'ha mencionat, a causa del processament d'avaluació de la regla, la regla Xat del Kopete precedirà a la regla del &kopete;:

### Suprimir una finestra mostrada al paginador

El KNotes actualment no permet a les seves notes passar al paginador, però una regla resol aquesta mancança.

Assumint que hi ha disponible una finestra de nota adhesiva:

1. Utilitzeu Detecta les propietats de la finestra i seleccioneu qualsevol finestra de nota adhesiva. Coincidir només per nom de la classe principal deixant les caselles de selecció sense marcar -per a obtenir més informació, vegeu Coincidència de la finestra-:

2. En fer clic a D'acord a la finestra anterior s'ompliran els resultats a la pestanya Coincidència de la finestra. Introduïu un text significatiu a la casella Descripció:

3. Activeu l'atribut Ignora el paginador amb el paràmetre Força:

4. Feu clic per a completar la introducció de la regla.

### Forçar una finestra per a anar al damunt

Per a presentar una finestra activa al damunt, establiu el seu atribut Prevenció de robatori de focus a No, típicament, en conjunció amb el paràmetre Força:

### Múltiples regles per aplicació

Thunderbird té diverses finestres filles diferents. Vet aquí un exemple:

- Situeu la finestra principal de Thunderbird a l'Escriptori virtual 1, amb una mida i posició específica a l'escriptori.

- Permeteu que la finestra de l'editor de Thunderbird romangui a qualsevol escriptori i que s'activi, forçar el focus i dur-la al davant de totes les altres.

- Situeu el recordatori de Thunderbird al davant sense donar-li el focus de manera que no marxeu sense adonar-vos.

Cada criteri de coincidència de la regla és prou restrictiu perquè el seu ordre dins de la finestra principal del &kwin; no sigui important per a afectar l'avaluació de la regla.

#### Thunderbird: Principal

Assumint que la finestra Thunderbird: Principal està oberta, la mida i la posició es poden adaptar:

1. Utilitzeu Detecta les propietats de la finestra i seleccioneu la finestra Thunderbird: Principal. Marqueu la casella Funció de la finestra per a restringir els criteris a la finestra principal -per a obtenir més informació, vegeu Coincidència de finestra-:

2. En fer clic a D'acord a la finestra anterior s'ompliran els resultats a la pestanya Coincidència de la finestra. Introduïu un text significatiu a la casella Descripció:

3. Activeu els atributs següents:

4. Feu clic per a completar la introducció de la regla.

#### Thunderbird: Editor

Suposant que hi ha oberta una finestra de Thunderbird: Editor:

1. Utilitzeu Detecta les propietats de la finestra i seleccioneu la finestra Thunderbird: Editor. Marqueu la casella Funció de la finestra per a restringir els criteris a les finestres de l'editor -per a obtenir més informació, vegeu Coincidència de la finestra-:

2. En fer clic a D'acord a la finestra anterior s'ompliran els resultats a la pestanya Coincidència de la finestra. Introduïu un text significatiu a la casella Descripció:

3. Activeu els atributs següents:

4. Feu clic per a completar la introducció de la regla.

#### Thunderbird: Recordatori

Suposant que hi ha oberta una finestra de Thunderbird: Recordatori:

1. Utilitzeu Detecta les propietats de la finestra i seleccioneu la finestra Thunderbird: Recordatori. Marqueu les caselles Nom de classe secundària i Funció de la finestra per a restringir els criteris a les finestres dels recordatoris -per a obtenir més informació, vegeu Coincidència de finestra-:

2. En fer clic a D'acord a la finestra anterior s'ompliran els resultats a la pestanya Coincidència de la finestra. Introduïu un text significatiu a la casella Descripció:

3. Activeu els atributs següents:

4. Feu clic per a completar la introducció de la regla.

## Solucions d'aplicació

A continuació es presenten solucions per al mal comportament de les aplicacions.

Si no esteu familiaritzat amb la creació de regles del &kwin;, vegeu aquest detallat exemple sobre el qual basar la nova regla.

### Error en canviar la mida a pantalla completa

L'&Emacs; i el gVim, quan es maximitzen (mode de pantalla completa) i sota certes condicions us podeu trobar amb problemes en la mida de la finestra -vegeu Emacs window resizes ...-. Una regla del &kwin; evitarà el problema.

Suposant que hi ha oberta una finestra de l'&Emacs;:

1. Utilitzeu Detecta les propietats de la finestra i seleccioneu la finestra de l'&Emacs;. Per només coincidir per nom de la classe principal deixeu les caselles de selecció sense marcar -per a obtenir més informació, vegeu Coincidència de la finestra-

2. En fer clic a D'acord a la finestra anterior s'ompliran els resultats a la pestanya Coincidència de la finestra. Introduïu un text significatiu al quadre de text Descripció:

3. L'&Emacs; ignorarà la petició de pantalla completa activant l'atribut Obeeix les restriccions de geometria, desactivant-lo (amb No) per a ignorar i seleccionant el paràmetre Força:

4. Feu clic per a completar la introducció de la regla.

## Crèdits i llicència

Copyright de la documentació, vegeu la pàgina historial «KWin Rules» d'UserBase.

Traductor de la documentació: &credits.Antoni.Bella;

&underFDL;
&documentation.index;